Asid akrilik

Asid akrilik (nama piawai IUPAC: asid propenoik) ialah suatu sebatian organik dengan formula CH2=CHCOOH. Asid ini ialah asid karboksilik tak tepu termudah yang terdiri daripada kumpulan vinil (−CH=CH2, terbitan etena) yang diikat terus ke karbon karboksilat. Cecair tidak berwarna ini mempunyai ciri-ciri bau yang tajam. Bahan kimia ini dapat dicampur dengan air, alkohol, eter, dan kloroform. Lebih daripada satu juta tan asid akrilik dihasilkan setiap tahun.

Keselamatan 
Asid akrilik ialah iritan yang kuat dan menghakis kulit serta saluran pernafasan. Sentuhan mata boleh mengakibatkan kecederaan yang teruk dan mungkin tidak dapat dipulihkan. Pendedahan yang rendah mungkin dapat menyebabkan kesan kesihatan yang minimum, sementara pendedahan yang tinggi boleh menyebabkan edema di peparu. Dos maut median (LD50) ialah 340 mg per kg (tikus, oral). Asid akrilik juga ialah unsur dalam asap rokok.

Rujukan 

Monomer
Asid enoik
Sebatian vinil